Փերսի Հովարդ Նյուբի

**Փերսի Հովարդ Նյուբի** CBE (անգլերեն՝ *Percy Howard Newby.* ), անգլիացի արձակագիր և հեռարձակման ադմինիստրատոր։ Բուքերյան մրցանակի առաջին դափնեկիրը. 1969 թվականին այդ մրցանակը նրան բերեց *«Ինչ-որ բան պատասխանելու համար»* վեպը:

## Կյանքի վաղ շրջան
Նյուբին ծնվել է 1918 թվականի հունիսի 25-ին Անգլիայի Սասեքս կոմսության  Քրոուբորո քաղաքում: Կրթություն է ստացել Վուսթերշիրի Հանլի Քասլ դպրոցում և Չելթենհեմի Սենտ Փոլ քոլեջում: Երկրորդ համաշխարհային պատերազմի սկզբում՝ 1939 թվականի հոկտեմբերին ուղարկվել է Ֆրանսիա՝  որպես շարքային ծառայելու թագավորական բանակի բժշկական կորպուսում: Այդ ստորաբաժանումը վերջիններից մեկն է տարհանվել։ Դրանից հետո Նյուբին ուղարկվել է Մերձավոր Արևելք և ծառայել Եգիպտոսի անապատում։

## Կարիերա
Նյուբին 1942 թվականի դեկտեմբերին ազատվել է զինվորական ծառայությունից, որից հետո, մինչև 1946 թվականը, անգլիական գրականություն է դասավանդել  Կահիրեի Արքա Ֆուադ համալսարանում: Նրա սաներից էր եգիպտացի խմբագիր Մուրսի Սաադ Էլ-Դինը։ 

1949 թվականից մինչև 1978 թվականը Նյուբին աշխատել է BBC- ում՝ սկսելով որպես ռադիոպրոդյուսեր և հաջորդաբար դառնալով Երրորդ ծրագրի և Ռադիո Երեքի վերահսկիչ, ռադիոծրագրերի տնօրեն և վերջապես՝ BBC Radio-ի գործադիր տնօրեն: Նյուբիին է վերագրվում Ռադիո 3-ում աշխատելու ժամանակ  կայանի ծրագրացանկում դասական երաժշտությանը հատկացվող ժամաքանակի ավելացումը՝ առանց ժամանակացույցի փոփոխությունների անհրաժեշտության:

Նրա առաջին վեպը՝ *«Ճանապարհորդություն դեպի ինտերիեր» վերնագրով*, լույս է տեսել 1946 թվականին. այդ ժամանակ նա դեռ աշխատում էր Եգիպտոսում։ Նա այնուհետ վերադարձավ Անգլիա՝ գրական աշխատանքի նվիրվելու։ Նույն թվականին նրան շնորհվեց Atlantic Award մրցանակ գրականության բնագավառում, իսկ դրանից երկու տարի անց նա ստացավ Սոմերսեթ Մոեմի անվան մրցանակը: 1947 թվականին Ջոն Լեմանը հրատարակեց Նյուբիի «Ջեմի ոգին» արկածային պատմվածքը՝ 41 տողանոց գծագրերով և գունավոր փոշով պատկերազարդված կազմով. ձևավորման հեղինակը Քիտ Վոգանն էր:

1972 թվականին Նյուբիին շնորհվել է Բրիտանական կայսրության շքանշանի (CBE) հրամանատարական աստիճան. այս պարգևին նա արժանացել է որպես BBC Radio- ի գործադիր տնօրեն:

Փերսի Հովարդ Նյուբին մահացել է 1997 թվականի սեպտեմբերի 6-ին: Մահախոսականում, որի հեղինակը նրա ընկեր ու գործընկեր Էնթոնի Թուեյթն էր, պնդում կար այն մասին, որ «Փ.Հ. Նյուբին քսաներորդ դարի երկրորդ կեսի անգլիացի լավագույն վիպասաններից էր»:

## Երկեր
### Վեպեր

* *A Journey to the Interior / Ճանապարհորդություն դեպի ինտերիեր* (1945)
* *The Spirit of Jem / Ջեմի ոգին* (1947)
* *Agents and Witnesses / Գործակալներ և վկաներ* (1947)
* *Mariner Dances / Ծովայինների պարեր* (1948)
* *The Loot Runners* (1949)
* *The Snow Pasture / Ձյունե արոտավայր* (1949)
* *The Young May Moon / Երիտասարդ մայիսի լուսինը* (1950)
* *A Season in England / Մի սեզոն Անգլիայում* (1951)
* *A Step to Silence / Քայլ դեպի լռություն* (1952)
* *The Retreat / Նահանջը* (1953)
* *Picnic at Sakkara / Պիկնիկ Սակկարայում* (1955).  անգլո-եգիպտական կատակերգական եռագրության առաջին վեպը
* *Revolution and Roses / Հեղափոխություն և վարդեր* (1957) անգլո-եգիպտական կատակերգական եռագրության երկրորդ վեպը
* *Ten Miles From Anywhere / Տասը մղոն ցանկացած վայրից* (1958)
* *A Guest and His Going* (1960)  անգլո-եգիպտական կատակերգական եռագրության երրորդ վեպը
* *The Barbary Light* (1962)
* *One of the Founders / Հիմնադիրներից մեկը* (1965)
* *[[:en:Something to Answer For|Something to Answer For]] / Ինչ-որ բան պատասխանելու համար* (1968)
* *A Lot to Ask* (1973)
* *Kith / Քիտ* (1977)
* *Feelings Have Changed / Զգացողությունները փոխվել են* (1981)
* *Leaning in the Wind / Հենվելով քամուն* (1986)
* *Coming in with the Tide* (1991)
* *Something About Women / Որոշ բան կանանց մասին* (1995)

### Ոչ գեղարվեստական երկեր
* *Maria Edgeworth / Մարիա Էջվորթ* (1950)
* *The Novel / Վեպը, 1945-1950* (1951)
* *The Uses of Broadcasting* (1978)
* *The Egypt Story / Եգիպտական պատմություն* (1979)
* *Warrior Pharaohs / Մարտնչող փարավոններ* (1980)
* *Saladin in His Time / Սալադինն իր ժամանակներում* (1983)

## Ծանոթագրություններ

## Արտաքին հղումներ
* P.H. Newby - Homepage
* ''The Independent'': ''Obituary: P. H. Newby'' (1997 թ. սեպտեմբերի 9-ի համարում)
* Գրողի կենսագրությունը
* Մատենագիտական համառոտ տեղեկանք
* Տեղեկատվական կայք PH Newby-ի մասին
* «Հիշողություններ առաջին Բուքերյան մրցանակի մասին» . PH Newby Literary Estate.

Կատեգորիա:1918 ծնունդներ
Կատեգորիա:1997 մահեր
Կատեգորիա:20-րդ դարի անգլիացի վիպասաններ
Կատեգորիա:20-րդ դարի բրիտանացի գրողներ
Կատեգորիա:Անգլիացի գրողներ
Կատեգորիա:Անգլիացի վիպասաններ
Կատեգորիա:Բուքերյան մրցանակի դափնեկիրներ
Կատեգորիա:Գրաքննադատներ
Կատեգորիա:Բրիտանացի լրագրողներ